गोरखपुर। इतिहास गवाह है कि जालिम यजीद सारे जुल्म करने के बाद भी अपने मकसद में कामयाब नहीं हो सका और हार गया लेकिन इमाम हुसैन जान दे के भी जीत गए क्योंकि वह जुल्म के आगे नहीं झुके। इस्लाम अमन का मजहब है जो यह सिखाता है कि इंसानियत से बढ़कर कुछ भी नहीं। ये बातें नफ ीस रिजवी एडवोकेट ने पांचवी मुहर्रम को खूनीपुर से निकलने वाले मातमी जुलूस की मजलिस में कही। उन्होंने कहा कि दुनिया के सारे कैलेंडर नए साल के साथ खुशियों का पैगाम लेकर आते हैं लेकिन सिर्फ एक इस्लामी कैलेंडर ऐसा है जो नए साल के साथ गम का पैगाम लेकर आता है। आज से तकरीबन 1400 साल पहले 61 हिजरी के मुहर्रम महीने में पैगंबर हजरत मोहम्मद के नवासे इमाम हुसैन को उनके 72 साथियों के साथ बेदर्दी से करबला में जालिम यजीदी फ ौज द्वारा शहीद कर दिया था। मुहर्रम में उसी शहादत की याद मनाने का महीना है। नफ ीस रिजवी ने कहा कि जब कभी हम दुनिया में आतंकवाद, भ्रष्टाचार और जुल्म देखें और अपने आप को अकेला महसूस करें तो कर्बला के पैगाम को याद करें।